kardosdrur/scandi-wiki huggingface dataset:
Forum Pacis

Forum Pacis (el. gudinden Pax' tempel el. Vespasians forum el. Templum Pacis) blev opført år 75 e.Kr. i Rom af  kejser Vespasian til minde om sejren i den Første jødisk-romerske krig. Her blev bl.a. krigsbyttet fra Jerusalems ødelæggelse opbevaret. Det afslutter rækken af de kejserlige fora mod øst. I antikken var templet kendt som Roms smukkeste.

Funktion 
Forum Pacis skiller sig ud fra de andre kejserfora, fordi templet udelukkende havde kultiske funktioner.

Udgravninger 
Forum Pacis har aldrig været fuldt udgravet, og placeringen af bygningen blev først fastslået med sikkerhed i 1899, da Lanciani, sekretær for Roms Commissione Archeologica Communale F.U.R. fastslog, at to fragmenter fra Forma Urbis Romae (et stort marmorkort over Rom ) er Templum Pacis.

De første udgravninger blev i hast foretaget i 1930'erne , da Benito Mussolini ønskede at anlægge Via dei Fori Imperiale over området med de kejserlige fora. Udgravningen afdækkede et område mod sydøst, og man fandt nogle søjler og bygningsrester, men det gav ikke megen ny viden, så derfor er F.U.R. stadig den vigtigste kilde til at rekonstruere Templum Pacis. På den baggrund kunne Templum Pacis rekonstrueres som en porticus med et tempel for enden af en midterakse.
 
Senere er dele af kirken SS. Cosma e Damiano erkendt som rester af Templum Pacis. Kirken blev opført i det 6.årh. tilsyneladende på rester af Templum Pacis og Templum Romuli.

I disse år er en ny og større udgravning i gang i hele området omkring de kejserlige fora for at foretage en grundig undersøgelse, hvor det ikke er sket før. På Templum Pacis har man bl.a. fundet en frisørsalon fra 1800-tallet og en kirkegård fra 6.-7.årh. Man har kunnet se, at resterne af templet bl.a. er genbrugt som fundament til bygninger i middelalderen. I april 1999 har man i området mellem Via Alessandrina og Via dei Fori Imperiali afdækket nogle af de rektangulære strukturer, der er markeret på F.U.R. De er tolket forskelligt: Som havebede, fontæner og statuebaser. De dele, der er afdækket, tyder på at være indhegninger til havebede, da et drænrør fra samme indhegning er blevet fundet tæt ved.

Se også 
 Kejserfora
 Forum Romanum

Eksterne links 
 http://www.capitolium.org

Noter

Litteratur 
 Anderson, J. C: The Historical Topography of the Imperial Fora, Bruxelles 1984.
 Colini, A. M: Notizario scavi: Templum Pacis, BCAR 62 (1934) pp. 165–66 & Forum Pacis, BCAR 65 (1937) pp. 7–40.
 Castagnoli, F. & L. Cozza, "L’Angolo meridionale del Foro della pace", BCAR 76 (1956/58) pp. 119–142.
 Steinby, E. M: Lexicon Topographicum Urbis Romae, v.IV, Rom 1999

Antikke bygninger i Rom
Torve og pladser i Italien
Templer
Petrokemikalier

Petrokemikalier er en betegnelse for kulbrinter der hovedsageligt fremstilles af råolie.

Petrokemisk industri, den del af den kemiske industri, der som råstof benytter fraktioner fra råolie eller naturgas.

 
Kulbrinter
Fossile brændstoffer og brændsler
Ole Sylvester Jørgensen

Ole Sylvester Jørgensen, f. 1943, dansk speciallæge i børnepsykiatri, overlæge ved Bispebjerg Hospital i København og klinisk lektor i børne- og ungdomspsykiatri ved Københavns universitet.

Ole Sylvester Jørgensen er forsker i børneneuropsykiatri og har særligt interesseret sig for grænsetilstande mellem autismespektret og andre psykiatriske diagnoser som fx skizofreni.

Bibliografi 
 Mellem autisme og normalitet, Hans Reitzels Forlag 1994 (tysk overs.: Asperger: Syndrom zwischen Autismus und Normalität. Diagnostik und Heilungschancen, Beltz 2002).
 Psykofarmakologisk behandling af personer med autisme, Videncenter for autisme 1997.
 Autismus oder Asperger. Differenzierung eines Phänomens, Beltz 1998.

Videnskabsfolk fra Danmark
Læger fra Danmark
Saltrup

Saltrup er en mindre landsby i Nordsjælland mellem Græsted og Esbønderup. I landsbyen ligger Saltrup Station, som er et trinbræt med togafgange til Hillerød og Gilleleje. Den ligger i Gribskov Kommune og hører til Region Hovedstaden.

Lokaliteter i Gribskov Kommune
Utlande

Utlande, Udlande eller Friselagen (, fra norrønt eller nedertysk, betegner landet uden for fastlandets gestområde) betegnede i middelalderen landområdet mellem Ejderen i syd og Sild i nord i Sønderjylland. Utlande blev første gang nævnt i 1187. Friserne indvandrede hertil i to bølger i 800-tallet og 1100-tallet. Før den frisiske indvandring boede der formodentlig allerede skandinavierne på øerne, som efterhånden blev assimileret . Området tilhørte kronen og de nye frisiske indbyggere var direkte underkastet den danske konge (kongefrisere). Alligevel tilhørte Utlandene ikke Istedsysslen på fastlandet. I stedet for Jyske Lov gjaldt frisisk ret. Dog blev herredsinddelingen også indført her. Da Hertugdømmet Slesvig blev oprettet omkring år 1200, kom med tiden stadig større og større dele under hertugen. Først i 1435 blev området formelt overdraget til den slesvigske hertug Adolf . Lige indtil 1864 beholdt kongen dog som en del af kongeriget øen Amrum, den vestlige del af øen Før og Listland på nordspidsen af Sild, som indgik i de Kongerigske enklaver.

Området består overvejende af marskland og blev ofte oversvømmet. Som følge af stormfloden i 1362 (Den Store Manddrukning) bosatte frisere fra Utlandene sig i stigende grad også i de umiddelbart tilstødende områder på gestranden (f.eks. i de vestlige dele af de to Gøs Herreder ved Husum). Slesvig stadsrets bestemmelser om tolden på salt skelnede så mellem frisere af dansk og af frisisk ret, idet de førstnævnte boede indenfor Istedsyssels herreder (Nørre- og Sønder Gøs), mens de sidstnævnte kom fra Utlandenes herreder . En konkret nordfrisisk retspraksis kan påvises fra 1198 .

Utlandene svarer i dag stort set til halvøen Ejdersted og De Nordfrisiske Øer.

Herreder i Utlande
 Bøking Herred (i dag inddiget)
 Horsbøl Herred (i dag Viding Herred)
 Viriks Herred (i dag Langenæs)
 Beltring Herred (for største del oversvømmet, en rest er Nordstrand Mor)
 Før Østerherred (i dag det østlige Før)
 Før Vesterherred (i dag det vestlige Før og Amrum)
 Pelvorm Herred (i dag Pelvorm)
 Edoms Herred med Rungholt (delvis oversvømmet, dele af Nordstrand)
 Lundebjerg Herred (delvis oversvømmet, dele af Nordstrand)
 Sild Herred (også: Nordvestherred el. Landskabet Sild)
 Tønning Herred eller Ejdersted Herred (i dag Ejdersted øst)
 Everschop eller Garding Herred (i dag Ejdersted nordvest)
 Udholm eller Holmbo Herred (i dag Ejdersted vest)

Utlandenes herreder blev inddelt i tre eller fire større grupper :
 Skibherrederne eller Trelandene (de tre ejderstedske herreder Ejdersted, Evershop og Udholm)
 Femherrederne eller Strandherrederne (de fem strandske herreder Edoms, Viriks, Beltring, Lundebjerg og Pelvorm Herred)
 Øherrederne (Sild og Amrum-Førs to herreder)
 Marskherrederne eller Nordherrederne (Horsbøl og Bøking Herred)

Marskherrederne forekommer også forbundet med Strandherreder under navnet Syvherrederne.

Henvisninger 
Fodnoter

Noter

Eksterne henvisninger 
 Insel- und Halligkonferenz (tysk)
 Insel-Museum Kulturlandschaft Uthlande (tysk)

Nordfrisland
Danmarks historie
Tidligere subnationale enheder i Danmark
T. Rex (rockband)

T. Rex, (oprindelig Tyrannosaurus Rex) var et engelsk rockband med Marc Bolan som frontfigur. Gruppen blev dannet i London i 1960'erne, og opnåede i begyndelsen af 1970'erne stor succes som glam rock-gruppe.

Dannelsen af bandet 
Gruppen dannedes 1967 af Marc Bolan, og optrådte kun en enkelt gang som en fem-personers rockgruppe på The Roundhouse i London, førend gruppen opløstes. Bolan fortsatte imidlertid samarbejdet med percussionisten Steve "Peregrin" Took, og duoen begyndte at skabe excentrisk folkemusik med referencer til såvel J. R. R. Tolkiens univers som musikere som Gene Vincent og Eddie Cochran.

Bandet skabte med Bolans akustiske guitar og Steve Tooks bongotrommer og percussion et navn på undergrundsscenen. Discjockeyen John Peel var blandt bandets venner og bragte dem til og fra koncerter i sin Mini. Peel optrådte senere på en af gruppens plader med oplæsning af tekster skrevet af Bolan. En anden nøglefigur var producer Tony Visconti, som producerede adskillige af gruppens plader.

Medlemmer 

 Marc Bolan – lead/rytmeguitar, leadvokal (juli 1967 – september 1977; død 1977), også keyboards (januar 1969 - september 1970)
 Ben Cartland - guitar (juli 1967)
 ukendt- bas (juli 1967)
 Steve Peregrin Took – perkussion, baggrundsvokal (august 1967 – september 1969; døde 1980), også trommer (juli 1967, januar-september 1969) bas (januar – september 1969)
 Mickey Finn – perkussion, baggrundsvokal (oktober 1969 – februar 1975; død 2003), også trommer (oktober 1969 - marts 1971), og bas (oktober 1969 - december 1970) 
 Steve Currie – bas (december 1970 – august 1976; død 1981)
 Bill Legend – trommer (marts 1971 – november 1973) 
 Gloria Jones – keyboard, tamburin, vokal (juli 1973 – august 1976)
 Jack Green – leadguitar (juli 1973 – november 1973)
 Dino Dines – keyboard (januar 1974 – september 1977; død 2004)
 Paul Fenton - trommer (december 1973 – februar 1974) også perkussion (november 1974) 
 Davey Lutton – trommer (januar 1974 – august 1976) også perkussion (februar 1975 - august 1976)
 Miller Anderson – leadguitar (august 1976 – juni 1977)
 Herbie Flowers – bas (august 1976 – september 1977)
 Tony Newman – trommer, perkussion (august 1976 – september 1977)

Tidslinje

Timeline

Diskografi 
Som Tyrannosaurus Rex
 1968: My People Were Fair and Had Sky in Their Hair... But Now They're Content to Wear Stars on Their Brows
 1968: Prophets, Seers & Sages: The Angels of the Ages
 1969: Unicorn
 1970: A Beard of Stars

Som T. Rex
 1970: T. Rex
 1971: Electric Warrior
 1972: The Slider
 1973: Tanx
 1974: Zinc Alloy and the Hidden Riders of Tomorrow
 1975: Bolan's Zip Gun
 1976: Futuristic Dragon
 1977: Dandy in the Underworld

Eksterne henvisninger 

Musikgrupper fra England
Musikgrupper fra 1967
Gene Vincent

Gene Vincent, oprindelig Vincent Eugene Craddock (født 11. februar 1935, død 12 oktober 1971) var en amerikansk musiker og pionér indenfor rockabilly-genren. Vincent er bedst kendt for hans hit "Be-Bop-A-Lula". Efter at have forladt den amerikanske flåde med en kronisk skade i benet, indledte han sin musikalske karriere i forskellige countrygrupper i hjembyen Norfolk, Virginia. Sammen med backingbandet The Blue Caps skrev han kontrakt med Capitol Records.

Gene Vincent er optaget i Rock and Roll Hall of Fame.

Eksterne henvisninger 
 Biografi
 Optagelse i RRHoF

 http://www.rockabillyhall.com/pierrepennone1.html

 http://www.spentbrothers.com/

Hollywood Walk of Fame
Musikere fra USA
Cerro Chirripó

Cerro Chirripó er med dets 3830 meter Costa Ricas højeste bjerg. I klart vejr kan man fra toppen se både Stillehavet og Atlanterhavet.

Eksterne henvisninger 

Costa Ricas geografi
Bjerge i Nordamerika
Evangelistsymboler

Evangelistsymboler forestillende Matthæus, Markus, Lukas og Johannes benyttes i den kirkelige kunst ved fremstilling af bl.a. ikoner, ligesom man finder dem i udsmykningen af kirker og katedraler.

De fire fremstilles således:

 Matthæus: enten med eller som et bevinget menneske
 Markus: enten med eller som en bevinget løve
 Lukas: enten med eller som en bevinget okse
 Johannes: enten med eller som en ørn med udbredte vinger

Symbolerne refererer til en passage i Johannes' Åbenbaring kapitel 4, hvor man i beskrivelsen af Guds trone kan læse:

 "(...) Og rundt om tronen midt for siderne var der fire levende væsener fulde af øjne både for og bag. Det første levende væsen lignede en løve, det andet lignede en okse, det tredje havde et ansigt som et menneskes, og det fjerde lignede en flyvende ørn. De fire væsener havde hver seks vinger, fulde af øjne hele vejen rundt og på indersiden (...)"

En ældre parallel til beskrivelsen i Johannes' Åbenbaring finder man i det første kapitel af Ezekiels Bog fra Det Gamle Testamente, hvor forfatteren til skriftet lader profeten Ezekiel fortælle, at himmelen åbner sig, og han ser et gudesyn, som han gengiver i en særdeles dramatisk beskrivelse:

 "(...) De lignede mennesker; hver af dem havde fire ansigter og fire vinger (...) Deres ansigt lignede et menneskeansigt, på højre side havde de alle fire et løveansigt, på venstre side havde de alle fire et okseansigt, og alle fire havde et ørneansigt. (...)"

I kapitel 10 i Ezekiels Bog finder man en parallel til beskrivelsen.

Baggrunden for symbolikken i Ezekiels Bog menes at være et årligt offer, den egyptiske farao forestod, hvor man ofrede hhv. et menneske, en løve, en okse og en ørn til de fire verdenshjørner.

Kirkefaderen Irenæus, der levede i det 3. århundrede, tolker de fire evangelistsymboler som de enkelte forfatteres personlige særpræg.

Det ældste bevarede eksempel på brugen af evangelistsymbolerne finder man i kirken Santa Pudenziana i Rom, hvis ældste dele går tilbage til ca. år 140. I kirkens apsis findes en mosaik fra ca. 390, der bl.a. viser de fire evangelistsymboler. Kirken opbevarer også resterne af et træbord, hvor apostlen Peter skulle have forrettet messe for sin velynder, senatoren Pudens.

Galleri 

Evangelisten er midt i billedfeltet og symbolet nederst i hjørnet. Prædikestolen er fra Överselö kirke, Södermanland, Sverige.

Eksterne link og kildehenvisninger 

 Politikens Bibelleksikon, 1992
 Gads Danske Bibelleksikon, 1982
 Bibelen på Internet 
 Narni Chiesa Santa Pudenziana 

Det Nye Testamente
Kirkeligt interiør
Kristne symboler
De Allierede

De Allierede er betegnelsen for den alliance af nationer, der under ledelse af Storbritannien, Sovjetunionen, USA og Republikken Kina bekrigede Aksemagterne bestående af Tyskland, Japan og Italien under 2. verdenskrig. Betegnelsen anvendtes fejlagtigt om de stater der var i krig med Centralmagterne under 1. verdenskrig. Den alliance kaldes Ententen.

Allierede i 2. verdenskrig

De oprindeligt Allierede 
 Polen
 Frankrig
 Storbritannien

Vigtigste allierede under krigen 
 Frankrig (Fra Frankrigs besættelse af tyske tropper til de allieredes landgang i Normandiet aktiv gennem tropper i eksil samt modstandsorganisationer.)
 Storbritannien
 Sovjetunionen (fra midten af 1941)
 USA (fra slutningen af 1942)
 Republikken Kina (Stillehavskrigen)

Gennem Commonwealth allierede 
 Australien
 Canada
 New Zealand
 Sydafrika

Andre allierede 

Lande besat af aksemagterne, der hovedsageligt ydede bistand gennem modstandskamp.

 Polen (besat af Tyskland fra 1939)
 Tjekkoslovakiet
 Danmark (besat af Tyskland 9. april 1940)
 Norge (besat af Tyskland 9. april 1940)
 Belgien (besat af Tyskland, 10. maj 1940)
 Holland (besat af Tyskland, 10. maj 1940)
 Luxembourg (besat af Tyskland, 10. maj 1940)
 Grækenland (besat af Italien, Nazi-Tyskland og Bulgarien 28. oktober 1940) 
 Jugoslavien (besat af Nazi-Tyskland, Italien, Ungarn, Rumænien og Bulgarien, 6. april 1941)

2. verdenskrig
Dan Frost

Dan Frost (født 22. maj 1961 på Frederiksberg) er tidligere dansk cykelrytter.

I karrierens løb vandt han VM-guld i 1986 i pointløb og senere guld i samme disciplin ved Sommer-OL 1988 i Seoul. Derudover har han samlet vundet 19 danske mesterskaber.

I tiden efter sin aktive karriere var han landstræner for det danske banelandshold. Han var sportsdirektør fra 2006 til 2013 hos Team CSC (senere Team Saxo-Bank og Team Saxo-Tinkoff). I 2014 var han sportdirektør ved Team Sky. I dag driver han rejsefirmaet Dan Frost Cycling. Han arbejder derudover for ASO, kommenterer for Eurosport, fungerer som ekspert for DR1, og holder foredrag. Han er i dag bosiddende i Frankrig.

Eksterne henvisninger 
 

Mandlige cykelryttere fra Danmark
Olympiske mestre fra Danmark
Deltagere for Danmark ved sommer-OL 1984
Medaljevindere fra Danmark ved sommer-OL 1988
Personer fra Frederiksberg
Sportsdirektører fra Danmark
Tsodilo

Tsodilo ligger i Botswana og har været på UNESCOs verdensarvsliste siden 2001. Optagelsen er begrundet i stedets unikke religiøse og spirituelle betydning for de lokale og for at stedet havde været beboet i flere årtusinder. Stedet har mere end 4.500 klippemalerier på et areal der ca. udgør 10 km² i Kalahariørkenen.

Eksterne kilder og henvisninger 

  «Verdens eldste rituelle handling: Tilba pytonslangen for 70 000 år siden»  Sheila Coulson på apollon.uio.no

Verdensarvsområder i Afrika
Botswana
Jesper Skibby

Jesper Skibby (født 21. marts 1964 i Silkeborg) er en tidligere professionel, dansk cykelrytter, der er kendt for sine hurtige replikker. Efter karrieren erkendte han at have haft et systematisk brug af doping.

Karriere 
Jesper Skibby er søn af tidligere cykelrytter Willy Skibby og valgte at følge i faderens fodspor. Faderen trænede både ham og søsteren Karina Skibby i Køge Cykel Ring.

Skibby kørte på hollandske Roland/Colnago frem til 1989, hvor han skiftede til TVM, indtil han i 1998 valgte at gå betydeligt ned i løn for til gengæld at få lov at køre på det nystartede danske Team Home Jack & Jones.

Resultater 
Jesper Skibby var den første dansker til at vinde etaper i alle de tre store løb; Vuelta a España, Giro d'Italia og Tour de France, som han deltog i 11 gange og gennemførte otte gange. 1987(29) – 1989(41) – 1990(UD som 11) – 1991(Ud som 12) – 1992(56) – 1993(53) – 1994(45) - 1995(49) – 1996(29) – 1997(82) – 2001(udgik på 7. etape).

Herudover har han vundet etaper i bl.a. Danmark Rundt og Holland Rundt, men det er aldrig lykkedes ham at vinde endagsløb. I 1993 styrtede han i høj fart uden cykelhjelm kort før målstregen i Tirreno-Adriatico. Det førte til to brud på kraniet og en længere pause.

Doping 
I sin selvbiografi, Forstå mig ret, der udkom 22. november 2006 på Ekstra Bladets Forlag, erkendte Skibby systematisk og længerevarende brug af doping.

Dopingmisbruget begyndte i 1991, da han første gang tog kortison før et løb i Spanien. Året efter begyndte han at bruge væksthormon, og i 1993 brugte han første gang EPO. Det øgede hans naturlige hæmatokritværdi fra 43 til 47.

I forbindelse med udgivelsen af bogen har Skibby udtalt:

''Jeg vil ikke længere være slave af mine egne løgne. At skrive denne bog var mit livs sværeste valg, men det var det rigtige valg. Mit liv har været et stort bedrag. Jeg har skullet reflektere over mange ting, inden jeg besluttede mig. Nu fik jeg chancen og tænkte ’fuck det’

Han har fået en plads opkaldt efter sig i Skibby, hvor byrådet endnu ikke har besluttet om den skal have et nyt navn.

Eksterne kilder 
 Ekstra Bladet, 20. november 2006, "Jesper Skibby: De sidste to procent".

Eksterne henvisninger 

 

Mandlige cykelryttere fra Danmark
Dopingsager med cykelryttere fra Danmark
NOW 2

Now (That's What I Call Music 2) er et dansk opsamlingsalbum udgivet 15. november 2002 i kompilation-serien NOW Music.

Spor 
 Las Ketchup: "The Ketchup Song (Asereje)"
 Sugababes: "Round Round"
 Nik & Jay: "Hot!"
 Outlandish: "Guantanamo"
 Céline Dion: "I'm Alive"
 Atomic Kitten: "The Tide is High (Get the Feeling)"
 René Dif: "Let it All Out (Push It)"
 Robyn: "Keep This Fire Burning"
 C21: "Stuck In My Heart"
 Elvis vs. JXL: "A Little Less Conversation"
 Suede: "Positivity"
 Kelly Osbourne: "Papa Don't Preach"
 The Calling: "Adrienne"
 Beenie Man feat. Janet: "Feel It Boy"
 Ronan Keating: "I Love It When We Do"
 Anastacia: "Why'd You Lie To Me?"
 Coldplay: "In My Place"
 Enrique Iglesias: "Love To See You Cry"
 Norah Jones: "Don't Know Why"
 U2: "Electrical Storm"

Eksterne henvisninger 
 Now That's What I Call Music! 2 front- og backcover 

Album fra 2002
NOW 02
Olympiakos F.C.

Olympiakos F.C. (græsk: ΠΑΕ Ολυμπιακός også kendt som Olympiakos, Olympiakos Pireus eller med dets fulde navn: Olympiakos OSFP – Olympiakos Syndesmos Filathlon Pireaus) er den mest succesfulde fodboldklub i Grækenland, som blev etableret den 10. marts 1925.

Historisk kom Olympiakos tilhængerne (gavroi, Gr. sardin) fra arbejderklassen og Panathinaikos tilhængerne fra den højere klasse. Men alligevel er der flest gavroi i Grækenland, og statistikken taler også for sig selv; Olympiakos har vundet 68 af de i alt 168 spillede kampe, Panathinaikos har kun vundet 43, (53 uafgjorte).

Fodboldklubben Olympiakos er en del af en større sportsklub, som kaldes Olympiakos OSFP, græsk: Ολυμπιακός Σύνδεσμος Φιλάθλων Πειραιώς; skrevet med the latinske alfabet: Olympiakos Sindesmos Filathlon Pireos, hvilket betyder Olympiakos' Klub for Fans fra Pireus. Klubben vandt i 2013 sit 40. mesterskab, og det er mere end lokalrivalerne Panathinaikos og AEK Athen tilsammen. 

Klubben har hjemmebane på Karaiskakis Stadion i Neo Faliro, Attica, hvor en tragedie fandt sted den 8. februar 1981 i minutterne efter en 6-0 sejer mod AEK Athen. Olympiakos tilhængere ved udgang 7 ville skynde sig ud gennem port 7 og over til hovedindgangen for at fejre sejren, men døren var delvis lukket og folkene kunne ikke komme ud hurtigt nok og udgang 7 blev en dødsfælde, hvor folk blev klemt ihjel eller kvalt af trængselen. 21 unge mennesker mistede livet og mange flere blev alvorligt skadet. Af de 21 var 20 Olympiakos tilhængere og en var AEK tilhænger. Ulykken er den værste fodboldtragedie i Grækenland.

Nuværende Spillertrup 

 (Anfører)

 (4.Anfører)

 (Vice Anfører)

 (3.Anfører)

 (5.Anfører)

Titler

Europæiske turneringer 
 UEFA Champions League:
 Kvartfinaler: 1998–99
 UEFA Cup Winners' Cup:
 Kvartfinaler: 1992–93

Kendte spillere 

  Alexandros Alexandris, Nikos Anastopoulos, Tasos Mitropoulos
  Dennis Rommedahl, Bent Christensen, Niels Sørensen
  Olof Mellberg, Pär Zetterberg, Thomas Ahlström, Håkan Sandberg
   Giovanni, Rivaldo, Zé Elias, Luciano de Souza, Edu Dracena, Júlio César Soares Espíndola, Leonardo, Dudu, Diogo, Alexandre Joaquim D'Akol, Alvez Tevez Edvaldo
  Juan Gilberto Funes, Gabriel Schurrer, Luciano Galletti, Jesus Datolo, Fernando Belluschi, Sebastian Leto, Cristian Raúl Ledesma, Leonel Núñez, Rodrigo Archubi, Antonio Justo Alcibar, Miguel Alberto Nicolau
  Roger Albertsen
  Julio Losanta, Jorge Walter Barrios, Vicente Estavillio, Milton Viera, Gabriel Alvez, Diego Aguirre, Ignatio Peña, Rafael Perone
  Siniša Gogić, Miloš Šestić, Ilija Ivić, Darko Kovačević, Predrag Đorđević, Miloš Marić, Bozidar Bandovic
  Christian Karembeu, Didier Domi, Rolland Courbis

Referencer 

Fodboldklubber i Grækenland
Etableret i 1925
Sport i Athen
Tony Attwood

Tony Attwood (født 9. februar 1952) er en engelskfødt psykolog, der især har arbejdet med mennesker med Aspergers syndrom.

Han flyttede til Brisbane, Australien i 1985, hvor han siden 1992 har haft en klinik til diagnosticering og behandling af Aspergers syndrom, og han har gennem mange år forsket i handicappet. Han har holdt foredrag, givet kurser og udbredt kendskabet til Aspergers syndrom gennem sin bog med titlen Én fod ude – én fod inde (2000).

Forskningsmæssigt har Tony Attwood bidraget til forståelsen og behandlingen af Aspergers syndrom ved at følge en række personer med handicappet over en lang periode (i nærheden af 20 år). Han har beskæftiget sig med emner som:
 Behandling af frygt hos AS'er (personer med Aspergers syndrom)
 Dannelse af venskaber hos AS'er
 Seksualitet hos AS'er
 Undervisning i forståelse af følelser – sammen med danskerne Kirsten Callesen og Annette Møller Nielsen har Attwood udviklet KAT-kassen til det formål.

Kilder

Eksterne links 
 Tony Attwoods hjemmeside 

Psykologer fra Storbritannien